Diari Oficial de la Generalitat Valenciana


Sumari del DOGV 9240, del 22-12-2021 (2021/12762)

RESOLUCIÓ de 17 de desembre de 2021, del director de l'Agència Valenciana de Foment i Garantia Agrària, per la qual es convoquen les ajudes per a la formació i adquisició de competències per a activitats agroalimentàries en el marc del Programa de desenvolupament rural de la Comunitat Valenciana 2014-2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12251


Data del document
:   17-12-2021

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 17 de desembre de 2021, del director de l'Agència Valenciana de Foment i Garantia Agrària, per la qual es convoquen les ajudes per a la formació i adquisició de competències per a activitats agroalimentàries en el marc del Programa de desenvolupament rural de la Comunitat Valenciana 2014-2020. [2021/12672]  
En el marc de les bases d'aquestes ajudes, publicades en el Diari Oficial de la Generalitat Valenciana número 8193, de 19 de desembre de 2017, mitjançant l'Ordre 31/2017, de 29 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020.  
I en virtut de les facultats que em confereixen la lletra b del punt 4 de l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària (DOGV 5344, 12.09.2006), i el Decret 124/2006, de 8 de setembre, del Consell, pel qual es designa l'organisme pagador de les despeses corresponents a la política agrícola comuna a la Comunitat Valenciana i se n'estableix l'organització i el funcionament (DOGV 5344, 12.09.2006), ambdós en la seua redacció vigent, resolc:  
  
Primer. Convocatòria  
Convocar les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020, gestionades per la Direcció General de Política Agrària Comuna i les bases de les quals han sigut publicades mitjançant l'esmentada Ordre 31/2017, de 29 de novembre (DOGV 8193, 19.12.2017).  
Les activitats de formació presentades pels sol·licitants es desenvoluparan des de la data de notificació de la concessió de l'ajuda (punt 6 de la base tercera d'aquesta resolució) i fins al 31 de gener de 2024.  
  
  
Segon. Finançament de les ajudes  
1. Les ajudes regulades en aquesta convocatòria seran finançades pel FEADER, el Ministeri d'Agricultura, Pesca i Alimentació i la Generalitat Valenciana, en els percentatges que es determinen en el Programa de desenvolupament rural de la Comunitat Valenciana 2014-2020, del qual formen part, enquadrades en l'operació 1.1.1, Prestació grupal de formació i adquisició de competències, submesura 1.1, Suport a les accions de formació professional i adquisició de competències, de la mesura 1, Accions de transferència de coneixements i informació.  
  
2. La dotació pressupostària es farà amb càrrec al capítol IV de la secció 12, entitat 91, del pressupost de despeses de l'Agència Valenciana de Foment i Garantia Agrària, línia SO832000, fins a un import màxim de 930.000 euros. Per a la present convocatòria, aquest import es distribuirà en les anualitats següents: 130.000 - el 2022, 450.000 el 2023 i 350.000 el 2024.  
3. En aplicació del que es preveu en l'article 58, apartat 2, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, es fixa un import addicional de fins a 1.490.000 d'euros, a distribuir entre les anualitats previstes en aquesta convocatòria. L'efectivitat d'aquesta quantia addicional queda condicionada a la declaració de disponibilitat del crèdit amb anterioritat a la resolució de la convocatòria, segons el que es disposa en l'apartat 4.b de l'article 52.2 del Reglament de la Llei 38/2003. En aplicació dels apartats 4 i 5 de l'indicat article 58, l'aplicació de l'import addicional anterior no altera la resta de condicions de la convocatòria d'ajudes i, per tant, no necessitarà nova convocatòria ni ampliació del termini d'aquesta. El crèdit final disponible i la seua distribució definitiva per anualitats es publicarà amb anterioritat a la resolució de la convocatòria.  
4. Les quanties en euros esmentades en els apartats anteriors queden supeditades a l'existència de crèdit suficient en els pressupostos de cada anualitat.  
5. Les ajudes que es convoquen tindran caràcter plurianual, d'acord amb l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
6. De conformitat amb el que es disposa en el punt sisé de la base quinzena de l'annex I de l'Ordre 31/2017, de 29 de novembre, en el cas que un beneficiari presente la seua sol·licitud per a executar un programa amb diverses anualitats, aquest haurà de presentar una sol·licitud de pagament per a cadascuna de les anualitats.  
Amb la finalitat d'ordenar la presentació de les sol·licituds de pagament i justificació de les subvencions, s'estableixen les següents dates límit per a la presentació de la sol·licitud de pagament i justificació de les subvencions: el 10 de setembre de 2022, per a les activitats realitzades des de la data de notificació de la concessió (punt 6 de la base tercera d'aquesta Resolució); el 30 de juny de 2023, per a les activitats desenvolupades des de la data anterior, i el 30 de gener de 2024, per a les activitats realitzades fins a aquesta data. La presentació serà telemàtica, a través de la seu electrònica de la Generalitat en l'adreça electrònica següent: sede.gva.es/es/proc18536.  
7. S'estableix com a límit màxim de subvenció a concedir per beneficiari i fase d'execució 100.000 euros, i no es podrà superar el límit de 150.000 euros per any natural.  
  
Tercer. Termini i lloc de presentació de les sol·licituds  
1. El termini de presentació de sol·licituds serà d'un mes des de l'endemà de la publicació de l'extracte d'aquesta resolució en el Diari Oficial de la Generalitat Valenciana. Tot això, de conformitat amb el que es disposa en l'article 30.4 de la Llei 39/2015, d'1 d'octubre, del procediment administratiu comú de les administracions públiques.  
  
2. Les sol·licituds i la documentació que les acompanya es presentaran preferentment en el registre de la conselleria competent en matèria d'agricultura, i es podran presentar també en qualsevol dels registres previstos en la legislació reguladora del procediment administratiu comú. Aquesta documentació i informació complementària, i que haurà d'acompanyar les sol·licituds d'ajuda, apareix especificada en la base novena de l'annex I de l'Ordre 31/2017.  
3. Tant els programes formatius com les fitxes tècniques per actuació, es presentaran organitzats en diferents fases d'execució ajustats a les següents dates límit: fase I, per a les activitats a realitzar fins al 10 de setembre de 2022; fase II, per a les activitats a realitzar des de la data anterior fins al 30 de juny de 2023; fase III, per a les activitats a realitzar des d'aquesta data fins al 30 de gener de 2024.  
  
4. Les persones sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, hauran de presentar les sol·licituds telemàticament a través de la seu electrònica de la Generalitat en la següent adreça electrònica: sede.gva.es/proc18734. Els documents que s'annexen al tràmit telemàtic hauran d'anar signats electrònicament per les persones que, segons el tipus de document, corresponga.  
Les esmenes o les aportacions documentals posteriors a la presentació de la sol·licitud hauran de realitzar-se a través de l'adreça electrònica següent: sede.gva.es/es/proc18536.  
Per a accedir-hi telemàticament, la persona sol·licitant haurà de disposar de certificat qualificat de representant d'entitat, i es podrà utilitzar qualsevol sistema de signatura electrònica admés per la seu electrònica de la Generalitat, entre aquests el certificat emés per l'Autoritat de Certificació de la Comunitat Valenciana (https//www.accv.es).  
D'acord amb el que es disposa en l'article 68.4, si algun dels subjectes obligats a relacionar-se per mitjans electrònics presenta la seua sol·licitud presencialment, les administracions públiques requeriran a l'interessat perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en què haja sigut realitzada l'esmena.  
5. No seran admeses a tràmit les sol·licituds que es presenten fora del termini establit en la convocatòria, i se'n resoldrà la inadmissió, que haurà de ser notificada als interessats en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
6. Tant el model de sol·licitud d'ajuda com la resta de models dels documents a aportar juntament amb la sol·licitud d'ajuda, igual que la informació bàsica sobre aquestes ajudes, són els que apareixen en la URL   
https://www.gva.es/es/inicio/procedimientos'id\_proc=18819&version=amp.  
7. El termini màxim de resolució i de publicació de les resolucions serà de sis mesos comptats des de la data de publicació de la convocatòria en el Diari Oficial de la Generalitat Valenciana. Les resolucions es publicaran en el Diari Oficial de la Generalitat Valenciana en els termes establits en el punt 2 de la base onzena de l'annex I de l'Ordre 31/2017. Aquesta publicació substituirà la notificació i tindrà els mateixos efectes en tractar-se d'un procediment de concurrència competitiva.  
  
La data de la publicació serà la que es considere a l'efecte de notificació. Contra aquesta resolució es poden interposar els recursos establits en el punt 3 de la base onzena de l'annex I de l'Ordre 31/2017.  
  
Quart. Criteris de selecció  
Els criteris de selecció dels beneficiaris d'aquesta ajuda seran els establits en el punt 3 de la base setena de l'annex I de l'Ordre 31/2017.  
  
  
Cinqué. Transparència i protecció de dades de caràcter personal  
1. La sol·licitud d'inici d'aquest procediment comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. La informació relativa al tractament de les dades de caràcter personal es troba disponible en el Registre d'Activitats de Tractament publicat en la pàgina web de la conselleria competent en matèria d'agricultura. En concret, la informació bàsica del tractament és la següent:  
  
Nom del tractament: ajudes en matèria agrícola, agroalimentària i desenvolupament rural de l'Agència Valenciana de Foment i Garantia Agrària.  
Identitat del responsable del tractament: persona titular de la Direcció de l'Agència Valenciana de Foment i Garantia Agrària.  
Finalitat del tractament: gestionar les ajudes en matèria agrícola, agroalimentària, incloses en la política agrícola comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenvolupament Rural (FEADER).  
Exercici del dret: pot exercitar el dret d'accés, rectificació supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que preveu l'enllaç següent: http://www.gva.es/es/proc19970.  
Reclamacions: sense perjudici de qualsevol altre recurs administratiu o acció judicial, qualsevol personal interessada té dret a presentar una reclamació en l'Agència Espanyola de Protecció de Dades si considera que el tractament de dades personals que el concerneixen infringeix la normativa en matèria de protecció de dades.  
Pot obtindre informació més detallada en l'enllaç següent:   
http://www.agroambient.gva.es/es/registre-de-tractaments.   
3. De conformitat amb l'article 113 del Reglament (UE) núm. 1306/2013, les dades de les persones beneficiàries seran publicades de conformitat amb l'article 111 d'aquest reglament i podran ser tractades per organismes d'auditoria i investigació de la Unió Europea i nacionals per a salvaguardar els interessos financers de la Unió.  
4. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-les dels següents punts:  
  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres aspectes, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant, oel seu representant legal, haurà d'haver obtingut aquesta autorització, que estarà disponible a requeriment de l'Administració en qualsevol moment.  
- Del dret d'oposició que l'assisteix que l'Administració tracte les seues dades, i en aquest cas haurà de comunicar aquesta oposició a l'Administració als efectes oportuns.  
5. L'òrgan gestor d'aquest procediment ha d'estar autoritzat per la persona interessada per a poder consultar les dades d'identificació fiscal i estar al corrent dels pagaments amb l'Agència Tributària, estatal i autonòmica. En cas contrari, haurà d'aportar els documents acreditatius corresponents.  
L'òrgan gestor d'aquest procediment està autoritzat per a procedir a la consulta de la següent informació: dades d'estar al corrent amb la Tresoreria de la Seguretat Social No obstant això, si l'interessat desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'hi oposa, queda obligat a aportar els documents acreditatius corresponents.  
  
6. D'acord amb el que s'estableix en la disposició addicional huitena de la Llei orgànica 3/2018, de 5 de desembre, i en l'article 4 de la Llei 40/2015, d'1 d'octubre, l'òrgan gestor podrà verificar aquelles dades manifestades per les persones interessades amb la finalitat de comprovar-ne l'exactitud.  
La potestat de verificació implica l'accés a les dades següents que consten en la Base de dades nacional de subvencions; consulta de concessions i ajudes; consulta d'inhabilitacions i, si escau, consulta de concessions i ajudes per la regla de minimis.  
7. En compliment de l'article 3 de la Llei 19/2013, de 9 de desembre, de transparència, accés a la informació pública i bon govern; de l'article 3 de la Llei 2/2015, de 2 d'abril de transparència, bon govern i participació ciutadana de la Comunitat Valenciana, i de l'article 18 de la Llei general de subvencions, les entitats beneficiàries d'una subvenció hauran de complir les obligacions de transparència següents:  
  
En el cas d'entitats que perceben durant el període d'un any ajudes o subvencions públiques en una quantia superior a 100.000 euros, o quan almenys el 40 % del total dels seus ingressos anuals tinguen caràcter d'ajuda o subvenció pública, sempre que arriben com a mínim a la quantitat de 5.000 euros, haurà de complir les obligacions de publicitat activa recollides en el capítol II del títol I de la Llei 19/2013, de 9 de desembre. En particular, haurà de publicar en els termes previstos en els principis generals l'article 5 d'aquesta llei la informació institucional i organitzativa de l'article 6 i l'econòmica i pressupostària de l'article 8 d'aquesta.  
Sense perjudici de les obligacions previstes en els anteriors apartats, tots els beneficiaris de la subvenció hauran de fer l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es faça de l'activitat subvencionada.  
  
Sisé. Procediment de comunicació d'irregularitats i sospites de frau  
  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc d'aquesta convocatòria, podrà comunicar aquests fets al Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest servei en l'adreça web:  
  
http://www.igae.pap.minhafp.gob.es/sitios/igae/es-es/snca/paginas/inicio.aspx  
i en els termes establits en la Comunicació 1/2017, de 6 d'abril, del citat Servei, que pot consultar-se en la URL següent:  
http://www.hisenda.gva.es/documents/78836162/792457117/ComunicacionSNCA+1-2017+06-04-017Canaldenuncias.pdf/0356c08d-0e02-4cf6-b820-19f28fcee69f  
  
Seté. Recursos  
El present acte posa fi a la via administrativa i contra aquest es pot interposar, potestativament, un recurs de reposició davant el director de l'Agència Valenciana de Foment i Garantia Agrària en el termini un mes, comptat des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o impugnar-se directament davant els jutjats contenciosos administratius en el termini de dos mesos, a comptar des de l'endemà de la seua publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que es considere oportuna.  
  
València, 17 de desembre de 2021.- El director de l'Agència Valenciana de Foment i Garantia Agrària: Rogelio Llanes Ribas.